เอ็ดเวิร์ด วูด เอิร์ลแห่งฮาลิแฟกซ์

เอ็ดเวิร์ด เฟรเดริก ลินเลย์ วูด เอิร์ลแห่งฮาลิแฟกซ์ () มีอีกชื่อหนึ่งว่า ลอร์ดอิร์วิน (Lord Irwin) ตั้งแต่ปี ค.ศ. 1925 ถึง 1934 และ ไวเคานต์ฮาลิแฟกซ์ ตั้งแต่ปี ค.ศ. 1934 ถึง 1944 เป็นหนึ่งในนักการเมืองอาวุโสที่สุดในพรรคอนุรักษนิยมของสหราชอาณาจักรในปี ค.ศ. 1930 เขาได้ดำรงตำแหน่งรัฐมนตรีหลายกระทรวง และยังได้เป็นอุปราชแห่งอินเดีย ระหว่างปี ค.ศ. 1925 ถึง 1931 และเป็นรัฐมนตรีว่าการกระทรวงต่างประเทศ ระหว่างปี ค.ศ. 1938 ถึง 1940  เขาเป็นหนึ่งในผู้คิดและเสนอนโยบายจำยอมสละต่ออดอล์ฟ ฮิตเลอร์ ในปี ค.ศ. 1936-38 ได้ทำงานอย่างใกล้ชิดกับนายกรัฐมนตรี เนวิล เชมเบอร์ลิน อย่างไรก็ตาม, ภายหลังจากเยอรมันยึดครองเชโกสโลวาเกียในเดือนมีนาคม ค.ศ. 1939 เขาเป็นหนึ่งในผู้ที่ผลักดันนโยบายใหม่ในความพยายามขัดขวางการรุกรานของเยอรมันครั้งต่อไปโดยให้สัญญาว่าจะเข้าสู่สงครามเพื่อปกป้องโปแลนด์

เมื่อเชมเบอร์ลินได้ลาออกในช่วงต้นเดือนพฤษภาคม ค.ศ. 1940 ฮาลิแฟกซ์ได้รับการสนับสนุนในการขึ้นดำรงตำแหน่งนายกรัฐมนตรีคนต่อไปอย่างท่วมท้นแต่เขากลับปฏิเสธ เพราะเขาคิดว่า วินสตัน เชอร์ชิล เหมาะสมที่จะเป็นผู้นำของสหราชอาณาจักรในช่วงเวลายามสงครามครั้งนี้(สมาชิกสภาขุนนางของเขาต่างยอมรับเหตุผลอย่างเป็นทางการ) สองสามสัปดาห์ต่อมา เมื่อฝ่ายสัมพันธมิตรได้ประสบความพ่ายแพ้อย่างรุนแรงและกองทัพบริติซได้ล่าถอยไปยังดันเคิร์ก ฮาลิแฟกซ์ได้รับการสนับสนุนให้เข้าหาอิตาลีเพื่อดูว่าจะสามารถเจรจาตกลงเพื่อสันติภาพได้หรือไม่ เขาถูกครอบงำโดยเชอร์ชิล ภายหลังจากหนึ่งในการประชุมที่ดุเดือดในกระทรวงการสงคราม ตั้งแต่ปี ค.ศ. 1941 ถึง ค.ศ. 1946 เขาได้ทำหน้าที่เป็นเอกอัครราชฑูตบริติซประจำการในกรุงวอชิงตัน, สหรัฐอเมริกา

ฐานันดร

แหล่งข้อมูลอื่น 

 Lord Irwin
 Biography, spartacus-educational.com  
 Bibliography
 Lord Halifax, Our War Aims – Now and After, radio broadcast November 1939

นักการเมืองอังกฤษ
ขุนนางอังกฤษ
บุคคลในสงครามโลกครั้งที่สอง
นักการทูตชาวอังกฤษ
รัฐมนตรีว่าการกระทรวงการต่างประเทศสหราชอาณาจักร
ไนต์ออฟเดอะการ์เตอร์
บุคคลจากวิทยาลัยอีตัน